**Փոլ Հարդինգ** (անգլ.՝ **Paul Harding**, դեկտեմբերի 19, 1967(1967-12-19), ԱՄՆ), ժամանակակից ամերիկացի գրող, երաժիշտ, 2010 թվականի Պուլիտցերյան մրցանակի դափնեկիր «*Գեղարվեստական արձակ*» անվանակարգում։ Այդ մրցակակին արժանացել է 2009 թվականին հրատարակած «*Tinkers*» վեպի համար, որը նրան բերել է նաև *PEN/Robert W. Bingham* մրցանակ և գրական այլ պարգևներ։ Հարդինգը հայտնի է նաև որպես ամերիկյան *Cold Water Flat* երաժշտախմբի թմբկահար. նա եղել է այդ խմբի հարվածային գործիքներ նվագողը դրա ողջ գոյության ընթացքում՝ 1990-1996 թվականներին։

Կենսագրություն
--------------

Փոլ Հարդինգը ծնվել է Բոստոնից հյուսիս ընկած Ուենհեմ ծովափնյա քաղաքում։ Պատանի հասակում շատ է սիրել թափառել մերձակա անտառներում, ինչը նա վերագրում է բնության նկատմամբ իր սիրուն։ Պապը ժամացույցներ նորոգող էր, և իր արհետը սովորեցրել է Փոլին (դա հետագայում իր արտացոլումն է գտել Հարդինգի *Tinkers* վեպում)։

Դպրոցն ավարտելով՝ Փոլն ընդունվել է Մասաչուսեթս նահանգի Ամհերսթ քաղաքում գործող համալսարանը, 1990 թվականին ավարտել՝ ստանալով արվեստների բակալավրի որակավորում։ Այդ նույն տարում ընդգրկվել է *Cold Water Flat* երաժշտախմբում։ Եղել է չափազանց ընթերցասեր երիտասարդ։ Ամերիկայում ու Եվրոպայում երաժշտախմբի հյուրախաղերի մեկնելիս ազատ ժամանակը նվիրել է գիրք կարդալուն։ Նրա վրա ուժեղ ազդեցություն է գործել մեքսիկացի գրող Կառլոս Ֆուենտեսի «*Terra Nostra*» վեպը, որի մեջ բացահայտել է «ամբողջ աշխարհը, ամբողջ պատմությունը» ու մտածել է, որ շատ կուզենար այդպիսի մի գործ էլ ինքն ստեղծել։ Եվ երաժշտախմբի համերգային գործունեության տևական մի դադարի ժամանակ ընդգրկվել է Նյու Յորք նահանգի Սքիդմորի քոլեջի գրական վարպետության ամառային դասընթացներում, հետագայում ավարտել նաև Այովայի գրողական արվեստանոցի դասընթացները։

Հարդինգի առաջին իսկ վեպը՝ 2009 թվականին լույս ընծայված *Tinkers*-ը, արժանացել է ըբթերցողների ու գրաքննադատների բարձր գնահատականին, բազմաթիվ հեղինակավոր գրական մրցանակներ շահել, այդ թվում՝ Պուլիտցերյան մրցանակ՝ «*Գեղարվեստական արձակ*» անվանակարգում։

2013 թվականին նա հրատարակել է իր երկրորդ վեպը՝ «*Enon*»ը, որտեղ դարձյալ հանդես են գալիս նախորդից ծանոթ հերոսները։ Գրական գործունեության հետ մեկտեղ՝ Փոլ Հարդինգն զբաղվում է մանկավարժական աշխատանքով. գրական վարպետություն է դասավանդում Հարվարդի ու Այովայի համալսարաններում։

Գրողը կնոջ ու երկու որդիների հետ ապրում է Բոստոնի մերձակայքում։

Մրցանակներ
----------

* 2010 - Պուլիտցերյան մրցանակ
* 2010 - PEN/Robert W. Bingham մրցանակ
* 2012 - Fernanda Pivano մրցանակ

Վեպեր
-----

* *Tinkers* (New York: Bellevue Literary Press, 2009. 978-1-934137-12-3)
* *Enon* (New York: Random House, 2013. 978-1-400069-43-9)

Ծանոթագրություններ
------------------

1. 1 2  Babelio (ֆր.) — 2007.
2. 1 2  Munzinger Personen (գերմ.)
3. ↑  Guggenheim Fellows-ի տվյալների բազա
4. ↑  "From Drum Set to Pulitzer" Արխիվացված 2014-07-14 Wayback Machine, SeaCoast Online, October 2010
5. ↑  Биография на сайте Пулитцеровской премии. (անգլ.)
6. ↑  The 2010 Pulitzer Prize Winners. Fiction // The official web-site of The Pulitzer Prizes. (անգլ.)
7. ↑  PEN American Center Names Award Winners,
8. ↑  "Cold Water Flat" at Allmusic.com; and "(Yawn)...Another Pulitzer Prize" at Screenwriting from Iowa. Both retrieved 26 March 2012.
9. ↑  Paul Harding’s Magical ‘Tinkers’, audio interview with Christopher Lydon, May 7th, 2009.
10. ↑  The Literary Horologist: Paul Harding "Tinkers" With Time Արխիվացված 2010-06-19 Wayback Machine, OpenLoopPress interview
11. 1 2  "2010 Pulitzer Prizes". The Pulitzer Prizes. Retrieved April 15, 2016.

Արտաքին հղումներ
----------------

* Հարցազրույց Փոլ Հարդինգի հետ Արխիվացված 2013-01-18 archive.today
* Reading from *Tinkers* and discussing bringing his book into existence at the Maine Festival of the Book, April 2011
* Interview with Jeffrey Brown, PBS Newshour, April 16, 2010 Արխիվացված Հունվար 17, 2014 Wayback Machine

|  |  |  |  |  |  |
| --- | --- | --- | --- | --- | --- |
| 

|  |  |  |  |  |
| --- | --- | --- | --- | --- |
|  ⛭  | 

|  Չափորոշչային վերահսկողություն |
| --- |
|  |
| BIBSYS: 10033525 · BNC: a11336055 · BNF: 165112016 · CiNii: DA17523819 · GND: 1014635993 · ISNI: 0000000120357486 · LCCN: n2008062825 · NDL: 001106411 · NKC: xx0142654 · NLP: a0000003158160 · NTA: 324508867 · NUKAT: n2011153206 · SUDOC: 145252442 · VIAF: 163938405 · WorldCat VIAF: 163938405 |

 |

 |